gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8147, del 11-10-2017 (2017/8861)

Extracte de la Resolució de 28 de setembre de 2017, del rector, per la qual es convoca la XI Edició dels Premis IDEAS UPV per a l'any 2017.
-------------------------------------------------------------------------------------------------------------------------------------------

### Dades del document

Número de DOGV
:   8147

Data del DOGV
:   11-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8861


Data del document
:   28-09-2017

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 28 de setembre de 2017, del rector, per la qual es convoca la XI Edició dels Premis IDEAS UPV per a l'any 2017. [2017/8861]  
BDNS (identif.): 365164  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index:  
   
Primer. Beneficiaris  
Podran participar-hi:  
Els emprenedors o equips emprenedors amb projectes empresarials constituïts com a empresa i adscrits a la unitat d'emprenedoria IDEAS UPV (s'entenen com a adscrits els atesos, assessorats i donats d'alta en la base de dades d'IDEAS UPV) abans de la data de publicació d'aquestes bases.  
Que complisquen els requisits exigits en les bases per a cada categoria de premis.  
Tots els projectes empresarials adscrits a IDEAS UPV compleixen la condició que almenys un dels integrants de l'equip promotor és de la UPV (estudiant o titulat de la UPV).  
No poden presentar-se a aquesta convocatòria les empreses promogudes per personal de la UPV a partir de l'activitat de recerca universitària de la UPV (empreses derivades de la UPV).  
   
Segon. Finalitat  
L'objecte d'aquesta convocatòria és premiar i reconéixer les millors iniciatives emprenedores i trajectòries empresarials que s'han posat en marxa o s'han desenvolupat amb el suport de la Universitat Politècnica de València.  
   
Tercer. Bases reguladores  
Disponibles en www.ideas.upv.es  
   
Quart. Import  
Aquesta convocatòria es finança amb càrrec a la partida pressupostària 986615692 422 40124 per un import màxim de vint-i-cinc mil euros (25.000 ?) amb càrrec a l'oficina gestora d'IDEAS UPV aplicable a l'exercici 2017.  
S'estableixen tres categories de premis, amb dotacions que oscil·len entre els 1.000 i els 6.000 euros, segons s'especifica en les bases reguladores del procediment.  
La dotació econòmica dels premis estarà subjecta a la corresponent retenció que estableix la normativa vigent.  
   
Cinqué. Termini de presentació de sol·licituds  
A partir de l'endemà de la publicació d'aquest extracte en el Diari Oficial de la Generalitat Valenciana. Acaba el 30 d'octubre de 2017.  
  
  
València, 28 de setembre de 2017.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8050, del 29-05-2017 (2017/3793)

Oferta d'ocupació pública per a l'any 2017.
-------------------------------------------

### Dades del document

Número de DOGV
:   8050

Data del DOGV
:   29-05-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/3793


Data del document
:   27-04-2017

Organisme emissor
:   Ajuntament d'Alginet

Tipus de document
:   Anunci

Descriptors 

:   * Alginet
    * concurs administratiu

Oferta d'ocupació pública per a l'any 2017. [2017/3793]  
Per Resolució d'Alcaldia número 542/2017, de 12 d'abril, s'aprova l'oferta d'ocupació pública corresponent a 2017, amb el detall següent:  
  
Personal funcionari. Escala d'administració especial, subescala de serveis especials, classe personal d'oficis. Denominació: conserge de cementeri. Grup: agrupació professional. Vacants: 1. Sistema d'accés: torn lliure.  
De conformitat amb allò que s'ha preceptuat en l'apartat 1 in fine de l'article 70 del text refós de la Llei de l'estatut bàsic de l'empleat públic, el termini màxim per a la convocatòria del corresponent procés selectiu serà de 15 mesos des de la publicació d'aquesta oferta d'ocupació pública en el Diari Oficial de la Generalitat Valenciana.  
Cosa que es publica de conformitat amb l'article 70.2 del TREBEP perquè en prengueu coneixement, amb indicació que es pot interposar recurs de reposició, previ al contenciós administratiu, en els termes establits en la Llei 39/2015, d'1 d'octubre, en el termini d'un mes davant d'aquesta alcaldia.  
  
Alginet, 27 d'abril de 2017.- L'alcalde: Jesús Boluda Villaseñor.
Diari Oficial de la Generalitat Valenciana


Sumari del DOGV 7982, del 17-02-2017 (2017/822)

Notificació de la sentència dictada en el procediment ordinari número 664/2014.
-------------------------------------------------------------------------------

### Dades del document

Número de DOGV
:   7982

Data del DOGV
:   17-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/822


Organisme emissor
:   Jutjat Mercantil Número 1 de Castelló de la Plana

Tipus de document
:   Edicte

Notificació de la sentència dictada en el procediment ordinari número 664/2014. [2017/822]  
Procediment: judici ordinari número 000664/2014-VIII.  
Demandant: Consentino, SA.  
Procurador: Leopoldo Segarra Peñarroja.  
Demandats: Mármoles Ramia, SL, i Adrián Boix Guiral.  
  
En aquest procediment 664/2014, seguit a instàncies de Consentino, SA, contra Mármoles Ramia, SL, i Adrián Boix Guiral, s'ha dictat la sentència de data 19 de juny de 2015, número 138/2015, que, literalment, és com segueix:  
  
«Estime la demanda interposada pel procurador Leopoldo Segarra Peñarroja, en nom i representació de Consentino, SA, i condemne la mercantil Mármoles Ramia, SL, a abonar a l'actora la quantitat de dènou mil dos-cents setanta-huit euros amb trenta cèntims (19.278,30 ?), més els interessos establits en la Llei 3/2004 i les costes.  
  
  
Estime la demanda interposada pel procurador Leopoldo Segarra Peñarroja, en nom i representació de Consentino, SA, i condemne Adrián Boix Guiral a respondre solidàriament amb la mercantil Mármoles Ramia, SL, dels deutes contrets per aquesta amb l'actora per l'import de trenta-set mil quatre-cents quaranta-tres euros i huit cèntims (37.443,08 ?), més els interessos de la Llei 3/2004, i costes.  
  
Notifiqueu aquesta sentència a les parts, i feu-los saber que no és ferma i que, en contra, s'hi pot interposar davant d'aquest jutjat dins del termini de 20 dies comptador des de l'endemà que es notifique.  
  
Per a interposar el recurs, i tret del dret d'assistència jurídica gratuïta o exempció legal, tota part recurrent haurà d'haver consignat prèviament, en el compte de dipòsits i consignacions, un dipòsit de 50 euros (DA 15a LO 6/19738, d'1 de juliol, del poder judicial, segons la redacció de la LO 1/2009, de 3 de novembre).»  
  
I atés que Mármoles Ramia, SL, i Adrián Boix Guiral, es troben en parador desconegut, expedisc aquest edicte a fi que els valga de notificació de forma legal.  
  
Castelló de la Plana, 12 de gener de 2017.- El lletrat de l'Administració de justícia: Jorge González Rodríguez.
Diari Oficial de la Generalitat Valenciana


Sumari del DOGV 8014, del 04-04-2017 (2017/2761)

DECRET 48/2017, de 31 de març, del Consell, pel qual nomena Bárbara López Ramón sotssecretària de la Conselleria de Justícia, Administració Pública, Reformes Democràtiques i Llibertats Públiques.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8014

Data del DOGV
:   04-04-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/2761


Data del document
:   31-03-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Decret

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

DECRET 48/2017, de 31 de març, del Consell, pel qual nomena Bárbara López Ramón sotssecretària de la Conselleria de Justícia, Administració Pública, Reformes Democràtiques i Llibertats Públiques. [2017/2761]  
D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta de la consellera de Justícia, Administració Pública, Reformes Democràtiques i Llibertats Públiques, el Consell, en la reunió de 31 de març de 2017,  
  
  
DISPOSA  
  
Nomenar Bárbara López Ramón sotssecretària de la Conselleria de Justícia, Administració Pública, Reformes Democràtiques i Llibertats Públiques  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 31 de març de 2017  
  
El president de la Generalitat,  
XIMO PUIG I FERRER  
  
La consellera de Justícia, Administració Pública,  
Reformes Democràtiques i Llibertats Públiques,  
GABRIELA BRAVO SANESTANISLAO
Diari Oficial de la Generalitat Valenciana


Sumari del DOGV 8152, del 19-10-2017 (2017/8721)

Informació pública de l'ordenació detallada del barri de la Llum, anàlisi de les al·legacions. Expedient número E04/17PL.
-------------------------------------------------------------------------------------------------------------------------

### Dades del document

Número de DOGV
:   8152

Data del DOGV
:   19-10-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/8721


Data del document
:   13-09-2017

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * administració local
    * pla d'urbanisme

Informació pública de l'ordenació detallada del barri de la Llum, anàlisi de les al·legacions. Expedient número E04/17PL. [2017/8721]  
El Ple de la corporació municipal, en sessió ordinària celebrada el dia 8 de setembre de 2017, va adoptar, entre altres, el següent acord:  
6 Ordenació detallada del barri de la Llum. Anàlisi de les al·legacions realitzades durant el període de consultes i obertura del període d'informació pública. Expedient 4/4625-LP  
  
Primer. L'obertura del període d'informació pública durant un període de 45 dies de l'ordenació detallada del barri de la Llum, d'acord amb els termes de la part expositiva del present acord.  
Segon. Procedir a publicar anuncis de la part dispositiva del present acord en el Diari Oficial de la Generalitat Valenciana i en premsa escrita de gran difusió i posar a disposició del públic la documentació de l'expedient 4/17 PL. La direcció electrònica per a consultar-la serà la pàgina web de l'Ajuntament.  
  
Sagunt, 13 de setembre de 2017.- El regidor delegat de Territori i Sostenibilitat: Pablo Enrique Abelleira Barreiro.
Diari Oficial de la Generalitat Valenciana


Sumari del DOGV 8140, del 03-10-2017 (2017/8267)

Resolució de 13 de setembre de 2017, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a banc de teixits i cèl·lules (banc de semen, banc d'embrions i banc d'ovòcits) de l'Hospital General Universitari d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8140

Data del DOGV
:   03-10-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/8267


Organisme emissor
:   Conselleria de Sanitat Universal i Salut Pública

Tipus de document
:   Resolució

Resolució de 13 de setembre de 2017, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a banc de teixits i cèl·lules (banc de semen, banc d'embrions i banc d'ovòcits) de l'Hospital General Universitari d'Alacant. [2017/8267]  
En aquesta Direcció General d'Investigació, Innovació, Tecnologia i Qualitat s'instrueix l'expedient de l'autorització sanitària per a banc de teixits i cèl·lules (banc de semen, banc d'embrions i banc d'ovòcits) de l'Hospital General Universitari d'Alacant.  
Segons que preveu l'Ordre de 26 de febrer de 2008, del conseller de Sanitat, sobre l'autorització sanitària de centres sanitaris de la Comunitat Valenciana per a fer activitats d'extracció i trasplantament d'òrgans, teixits i cèl·lules, i en relació amb el que disposa el Decret 37/2017, de 10 de març, del Consell, que aprova el Reglament orgànic i funcional de la Conselleria de Sanitat Universal i Salut Pública, resolc:  
  
Sotmetre l'expedient esmentat a informació pública, per un termini de 20 dies, a fi que les persones interessades puguen examinar-lo i formular-hi les observacions que estimen oportunes dins d'aquest termini, que comença a comptar des de l'endemà de la publicació d'aquesta resolució.  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, al número 31 del carrer del Misser Mascó, on les persones interessades podran examinar-lo. Les al·legacions s'han de presentar per escrit en les dependències de la Conselleria de Sanitat Universal i Salut Pública o en qualsevol òrgan administratiu dels que estableix la Llei 39/2015, d'1 d'octubre, del procediment administratiu comú de les administracions públiques.  
  
València, 13 de setembre de 2017.- La directora general d'Investigació, Innovació, Tecnologia i Qualitat: Ana María Ávila Peñalver.
Diari Oficial de la Generalitat Valenciana


Sumari del DOGV 8153, del 20-10-2017 (2017/9028)

Formalització del contracte número 11/17. Compra de mitjans d'una campanya institucional de publicitat per als exercicis 2017 i 2018 per a la difusió i conscienciació dels valors d'hospitalitat respecte al turista a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8153

Data del DOGV
:   20-10-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/9028


Data del document
:   06-10-2017

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * adjudicació de contracte administratiu
    * contracte de serveis

Formalització del contracte número 11/17. Compra de mitjans d'una campanya institucional de publicitat per als exercicis 2017 i 2018 per a la difusió i conscienciació dels valors d'hospitalitat respecte al turista a la Comunitat Valenciana. [2017/9028]  
1. Entitat adjudicadora  
a) Organisme: Agència Valenciana del Turisme (CIF B2942898K).  
b) Dependència que tramita l'expedient: Secció de Contractació.  
c) Número d'expedient: 11/17.  
d) Adreça d'internet del perfil del contractant: www.contrataciondelestado.es.  
  
2. Objecte del contracte  
a) Tipus de contracte: serveis.  
b) Descripció de l'objecte: compra de mitjans d'una campanya institucional de publicitat per als exercicis 2017 i 2018 per a la difusió i la conscienciació dels valors d'hospitalitat respecte al turista a la Comunitat Valenciana.  
c) CPV: 79341000-6.  
d) Diaris oficials i data de publicacions de l'anunci de licitació en:  
- Diario Oficial de la Unión Europea, 23 de maig de 2017.  
- Boletín Oficial del Estado, 27 de maig de 2017.  
- Diari Oficial de la Generalitat Valenciana, 6 de juny de 2017.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa en funció d'una pluralitat de criteris.  
  
4. Pressupost de licitació  
Un milió cent vint-i-cinc mil euros (1.125.000,00 ?), IVA exclòs.  
  
  
5. Formalització del contracte  
a) Data d'adjudicació: 10 d'agost de 2017.  
b) Data de formalització dels contractes: 22 de setembre de 2017.  
c) Contractista: Havas Media Group Levante, SL.  
d) Nacionalitat: espanyola.  
e) Import d'adjudicació: un milió cent vint-i-cinc mil euros (1.125.000,00 ?), IVA exclòs.  
f) Avantatges de l'oferta adjudicatària: l'oferta presentada per l'empresa adjudicatària ha resultat l'econòmicament més avantatjosa per aplicació dels criteris establits per a l'adjudicació del contracte.  
  
València, 6 d'octubre de 2017.- La directora: Raquel Huete Nieves.
Diari Oficial de la Generalitat Valenciana


Sumari del DOGV 8101, del 08-08-2017 (2017/6552)

RESOLUCIÓ de 23 de juny de 2017, de la direcció general de Treball i Benestar Laboral, per la qual s'anuncia el depòsit de la modificació dels estatuts de l'organització sindical denominada Confederació Sindical de Comissions Obreres del País Valencià (CCOO PV).
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8101

Data del DOGV
:   08-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6552


Data del document
:   23-06-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 23 de juny de 2017, de la direcció general de Treball i Benestar Laboral, per la qual s'anuncia el depòsit de la modificació dels estatuts de l'organització sindical denominada Confederació Sindical de Comissions Obreres del País Valencià (CCOO PV). [2017/6552]  
Ha sigut admés el depòsit de la modificació dels estatuts de l'organització sindical denominada Confederació Sindical de Comissions Obreres del País Valencià (CCOO PV) per tal com s'ha comprovat que reuneix els requisits previstos en la Llei orgànica 11/1985, de 2 d'agost, de llibertat sindical (BOE 8 d'agost), i el Reial decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015).  
La sol·licitud realitzada de modificació d'estatuts va ser plantejada per Joan Baptista Calatayud Calatayud, en nom de la Confederació Sindical de Comissions Obreres del País Valencià (CCOO PV).  
L'acta està subscrita per José Miguel Mandingorra Ramos, Ana María García Alcolea i per Olga Tarazona Ramos, president, secretària i presidenta adjunta, respectivament, del congrés de la Confederació Sindical de Comissions Obreres del País Valencià (CCOO PV).  
  
Es disposa la publicitat de la present resolució per mitjà de la publicació en el Diari Oficial de la Comunitat Valenciana.  
Qualsevol interessat podrà examinar el document depositat i obtindre'n un còpia en aquest centre directiu, i serà possible impugnar-lo davant de la Sala Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
La competència de la Subdirecció General de Relacions Laborals la determinen el Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i l'article 4.4 de l'Ordre 1/2016.  
  
València, 23 de juny de 2017.- El subdirector de Relacions Laborals: Juan Ignacio Soler Tormo.
Diari Oficial de la Generalitat Valenciana


Sumari del DOGV 8033, del 05-05-2017 (2017/3657)

Informació pública de l'acord de dissolució de la cooperativa.
--------------------------------------------------------------

### Dades del document

Número de DOGV
:   8033

Data del DOGV
:   05-05-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/3657


Organisme emissor
:   Torretur, COOP V.

Tipus de document
:   Anunci

Informació pública de l'acord de dissolució de la cooperativa. [2017/3657]  
S'informa per a general coneixement que la cooperativa Torretur, Cooperativa Valenciana, en Assemblea celebrada en data 7 d'abril de 2017, en el seu domicili social situat al carrer de Baix la Vila, 2 de la Torre d'En Besora, va adoptar, entre altres, l'acord de dissolució de la cooperativa i el nomenament dels liquidadors amb facultats per a realitzar les gestions d'inscripció dels acords en el Registre Valencià de Cooperatives, publicitat de l'acord i liquidació de la cooperativa.  
  
  
Nota: la documentació relativa a aquests acords es troba dipositada en el domicili social a la disposició dels interessats.  
  
La Torre d'En Besora, 10 d'abril de 2017.- El president: Francisco Borrás Dealbert.
Diari Oficial de la Generalitat Valenciana


Sumari del DOGV 7965, del 25-01-2017 (2017/318)

Informació pública de l'aprovació del Pla de reforma interior d'UE 2 de la platja de Piles.
-------------------------------------------------------------------------------------------

### Dades del document

Número de DOGV
:   7965

Data del DOGV
:   25-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/318


Data del document
:   27-12-2016

Organisme emissor
:   Ajuntament de Piles

Tipus de document
:   Anunci

Descriptors 

:   * Piles
    * pla d'urbanisme
    * administració local

Informació pública de l'aprovació del Pla de reforma interior d'UE 2 de la platja de Piles. [2017/318]  
Per Decret de l'Alcaldia de data 23 de desembre de 2016 s'ha aprovat la versió inicial del Pla de reforma interior d'UE 2 de la platja de Piles, tramitat a fi de dotar el dit àmbit de les infraestructures adequades i dissenyar una ordenació detallada que millore la connexió amb la malla residencial adjacent i amb l'entorn ambiental.  
  
En virtut d'això, se sotmet l'esmentat projecte a informació pública per un termini de 45 dies, durant el qual quedarà l'expedient a disposició de qualsevol persona que desitge examinar-lo.  
Cosa que es notifica a les persones interessades, als efectes que puguen al·legar i presentar les justificacions o al·legacions que estimen pertinents.  
  
Piles, 27 de desembre de 2016.- L'alcalde: David Morant Ciscar.